त्योहारी सीज़न के दौरान हुवावे के सब-ब्रांड हॉनर ने भारतीय मार्केट में अपना नया स्मार्टफोन Honor 8X उतारा है। याद रहे कि Honor 8X स्मार्टफोन को बीते महीने ही चीन में Honor 8X Max के साथ लॉन्च किया गया था। इसके अलावा यह कंपनी के लोकप्रिय Honor 7X का अपग्रेड है। हॉनर 8एक्स की अहम खासियतों की बात करें तो फोन में iPhone X की तरह डिस्प्ले नॉच है। स्मार्टफोन में आर्टिफिशियल इंटेलीजेंस वाले फीचर्स मौजूद हैं। यूजर को एआर स्टीकर्स, पोर्ट्रेट मोड, एचडीआर और सुपर नाइट सीन जैसे फीचर मिलेंगे।